దీపావళి సంతోషంగా సాగాలంటే.. ఈ జాగ్రత్తలు తప్పనిసరి WATCH LIVE TV
గూగుల్ నిబంధనలపై డిజిటల్ పబ్లిషర్స్‌ ఆందోళన!
అంతర్జాలంతో తన ఆధిపత్యాన్ని చెలాయిస్తోన్న గూగుల్ కొత్త నిబంధనలతో తమ వ్యాపారాలను దెబ్బతీయడానికి ప్రయత్నిస్తోందని డిజిటల్ పబ్లిషర్స్ ఆందోళన చెందుతున్నారు.
TNN | Updated:
Dec 22, 2017, 11:19AM IST
గూగల్ తీసుకొస్తున్న తాజా నిబంధనలతో తమ వెబ్&zwnj;సైట్లపై తీవ్ర ప్రభావం చూపుతాయని డిజిటల్ పబ్లిషర్స్ ఆందోళన వ్యక్తం చేస్తున్నారు. వచ్చే ఫిబ్రవరి 15 నుంచి అమల్లోకి రానున్న యాడ్స్ నిబంధనలు వల్ల తీవ్రంగా నష్టపోతామని ఆవేదన వ్యక్తం చేశారు. ఇప్పటికే యూజర్ ఫ్రెండ్లీగా ఉన్న తమ పట్ల గూగుల్ నియంతృత్వ పోకడలను ప్రదర్శిస్తోందని, ముఖ్యంగా క్రోమ్ బ్రౌజర్ విషయంలో నిబంధనలు ఆమోదయోగ్యం కాదని వాపోతున్నారు. ఇతర వాటితో పోల్చుకుంటే అంతర్జాలంలో 50 శాతం మంది దీన్నే వినియోగిస్తున్నారని విశ్లేషకులు అంచనా వేస్తున్నారు.
ప్రస్తుతం భారతీయులు ఉపయోగించే 90 శాతం స్మార్ట్ ఫోన్లలో క్రోమ్ బ్రౌజర్&zwnj; ముందుగానే ఇన్&zwnj;స్టాల్ చేస్తున్నారని ఇండియన్ ఎక్స్&zwnj;ప్రెస్ ఎగ్జిక్యూటివ్ డైరెక్టర్ అనంత్ గోయెంకా వ్యాఖ్యానించారు. డిజిటల్ ప్రకటనల నిబంధనల్లో మార్పులు చేస్తే ప్రభావం తీవ్రంగా ఉంటుందని పేర్కొన్నారు. గూగుల్ తీసుకుంటున్న చర్యల వల్ల డిజిటల్ మీడియాలో ప్రముఖంగా ఉన్న టైమ్స్ ఆఫ్ ఇండియా, ఇండియన్ ఎక్స్&zwnj;ప్రెస్ లాంటి సంస్థలకు ఇబ్బంది లేదని, మార్కెట్లో ట్రెండ్&zwnj;కు అనుగుణంగా తమ పాఠకులకు కొత్తదనం అందించడానికి సిద్ధంగా ఉంటాం కానీ నిబంధనల విషయంలో గూగుల్ నియంతృత్వ ధోరణి వల్ల తమ వ్యాపార నిర్వహణ ఎలా సాధ్యమవుతుందని ఆయన ప్రశ్నించారు. డిజిటల్ మార్కెటింగ్ మనుగడకు గూగుల్ తన వంతు సహకారం అందించాలని, ప్రపంచంలోని ఇతర దేశాలతో పోల్చితే డిజిటల్ యాడ్స్&zwnj;కు చెల్లించే ధరలు చాలా తక్కువని గొయోంకా కోరారు.